Na temelju članka 19. stavak (1) i članka 20., a u vezi sa člankom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Agencije za rad i zapošljavanje Bosne i Hercegovine, raspisuje

**INTERNI NATJEČAJ**

**za popunu radnih mjesta državnih službenika u**

**Agenciji za rad i zapošljavanje Bosne i Hercegovine**

**1/01 Stručni savjetnik za praćenje stanja na domaćem tržištu rada**

**1/02 Stručni savjetnik za koordinaciju u oblasti europskih integracija**

SEKTOR ZA MEĐUNARODNU SURADNJU I DOMAĆE TRŽIŠTE RADA

Odjel za domaće tržište rada

**1/01 Stručni savjetnik za praćenje stanja na domaćem tržištu rada**

**Opis poslova i radnih zadataka**: Pribavlja domaće zahtjeve i informacije o ponudi i potražnji domaće i strane radne snage i u suradnji sa entitetskim zavodima za upošljavanje i Zavodom za upošljavanje Brčko Distrikta BiH realizira iste u granicama nadležnosti Agencije i mogućnosti tržišta rada BiH; prati, analizira i istražuje gospodarstvena, društvena i druga kretanja, stanje uposlenosti i neuposlenosti, te njihove međusobne utjecaje u suradnji sa entitetskim zavodima i Zavodom za upošljavanje Brčko Distrikta BiH, na temelju čega predlaže potrebite mjere i aktivnosti na unaprijeđenju upošljavanja; vrši potrebne analize i sastavlja izvješća i isprave iz oblasti upošljavanja, sačinjava nacrte, prijedloge i radne materijale isprava koje usvajaju i donose tijela vlasti BiH po iskazanim zahtjevima Vijeća ministara BiH i resornog ministarstva, po potrebi uz suradnju sa entitetskim zavodima i Zavodom za upošljavanje Brčko Distrikta BiH. Za svoj rad odgovara šefu Odjela.

**Posebni u****vjeti:** visoka stručna sprema(VII stupanj), završen ekonomski ili drugi fakultet društvenog smjera, odnosno visoko obrazovanje Bolonjskog sustava studiranja, sa najmanje 240 ECTS bodova; najmanje 3 (tri) godine radnog iskustva u struci; položen stručni upravni ispit; poznavanje engleskog jezika; poznavanje rada na računalu.

**Status:** državni službenik – stručni savjetnik

**Broj izvršitelja:** 1 (jedan)

**Mjesto rada:** Sarajevo

Odjel za međunarodnu suradnju

**1/02 Stručni savjetnik za koordinaciju u oblasti europskih integracija**

**Opis poslova i radnih zadataka:** Koordinira i prati usklađivanje propisa iz oblasti europskih integracija i samostalno sačinjava isprave vezane za sprovedbu strategija i politika u svezi rada i upošljavanja, te izrađuje stručna izvješća i programe, kao i druge isprave i materijale iz te oblasti; u suradnji sa entitetskim zavodima za upošljavanje i Zavodom za upošljavanje Brčko Distrikta BiH izrađuje strateške i planske isprave vezane za izvršavanje međunarodnih obveza BiH u oblasti europskih integracija i daje mišljenja i preporuke u svezi sprovedbe strategija i politika europskih integracija; samostalno izrađuje stručna izvješća i programe, te druge isprave i materijale u oblasti europskih integracija; koordinira i surađuje sa Direkcijom za europske integracije u cilju osposobljavanja uposlenih u Agenciji i jačanja kapaciteta ljudskih resursa u oblasti integracijskih procesa, te u svezi s tim predlaže, izrađuje i sprovodi plan obuka i predlaže mjere za unaprijeđenje izvršavanja obveza Agencije u oblasti europskih integracija. Za svoj rad odgovara šefu Odjelu.

**Posebni uvjeti:** visoka stručna sprema(VII stupanj), završen fakultet društvenog smjera, odnosno visoko obrazovanje Bolonjskog sustava studiranja, sa najmanje 240 ECTS bodova; najmanje 3 (tri) godine radnog iskustva u struci; položen stručni upravni ispit; poznavanje engleskog jezika; poznavanje rada na računalu.

**Status:** državni službenik – stručni savjetnik

**Broj izvršitelja:** 1 (jedan)

**Mjesto rada:** Sarajevo

***Na ovaj oglas mogu se prijaviti samo osobe uposlene kao državni službenici u Agenciji za rad i zapošljavanje Bosne i Hercegovine.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja engleskog jezika;
* dokaza o traženoj razini znanja rada na računalu.

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **14.03.2023. godine** putem poštanske službe preporučenom pošiljkom na adresu:

**Agencija za rad i zapošljavanje Bosne i Hercegovine**

**„Interni natječaj za popunu radnih mjesta državnih službenika u Agenciji za rad i zapošljavanje BiH“**

**Ulica Đoke Mazalića 3, 71 000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.